pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธนาคารพาณิชย์-ธนาคารเฉพาะกิจของรัฐ เตรียมเปิดให้บริการตามปกติตั้งแต่ 30 มีนาคม 2563 งดรับการเปิดบัญชี-ผูกพร้อมเพย์ที่สาขา [กระทรวงการคลัง]
วันอาทิตย์ที่ 29 มีนาคม 2563
ธนาคารพาณิชย์-ธนาคารเฉพาะกิจของรัฐ เตรียมเปิดให้บริการตามปกติตั้งแต่ 30 มีนาคม 2563 งดรับการเปิดบัญชี-ผูกพร้อมเพย์ที่สาขา [กระทรวงการคลัง]
ธนาคารพาณิชย์-ธนาคารเฉพาะกิจของรัฐ เตรียมเปิดให้บริการตามปกติตั้งแต่ 30 มีนาคม 2563 งดรับการเปิดบัญชี-ผูกพร้อมเพย์ที่สาขา ช่วง 30-31 มี.ค. 2563 เลี่ยงแพร่ระบาดโรคโควิด 19
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ ขอแจ้งว่า ตั้งแต่วันพรุ่งนี้ (30 มีนาคม 2563) ธนาคารพาณิชย์และธนาคารเฉพาะกิจของรัฐ รวมถึงธนาคารออมสินที่ได้ประกาศปิดทําการไปก่อนหน้านี้ พร้อมเปิดให้บริการตามปกติ แต่งดให้บริการเปิดบัญชีใหม่ และบริการผูกพร้อมเพย์ที่สาขา ในระหว่างวันที่ 30-31 มีนาคม 2563 แต่สามารถดําเนินการผ่านช่องทางอิเล็กทรอนิกส์และออนไลน์ เพื่อให้สอดคล้องกับมาตรการของศูนย์อํานวยการแก้ไขสถานการณ์ฉุกเฉิน (ศอฉ.) ที่ได้ขอความร่วมมือให้ยกเว้นกิจกรรมที่จะก่อให้เกิดการเดินทางหรือเคลื่อนย้ายประชาชนจํานวนมากมารวมตัวกัน เพื่อไม่ให้การแพร่ระบาดขยายไปในวงกว้างและเป็นการรับผิดชอบต่อสังคมโดยรวม
ทั้งนี้ ทุกธนาคารยังคงให้ความสําคัญต่อสวัสดิภาพและความปลอดภัยของลูกค้า พนักงาน และสาธารณชน และขอแนะนําให้ลูกค้าเลือกเปิดบัญชี ผูกพร้อมเพย์ และทําธุรกรรมทางการเงินผ่านช่องทางอิเล็กทรอนิกส์และออนไลน์ของธนาคารต่างๆ เป็นลําดับแรก ซึ่งปัจจุบันยังคงให้บริการได้ตามปกติ เช่น เครื่องบริการถอนเงิน-ฝากเงินอัตโนมัติ (ATM/CDM) โมบายแบงก์กิ้ง (Mobile Banking) และอินเทอร์เน็ตแบงก์กิ้ง (Internet Banking) เป็นต้น ทั้งนี้การผูกพร้อมเพย์สามารถทําได้ด้วยตนเองที่เครื่อง ATM และทาง Online โดยไม่ต้องเข้ามาที่สาขาเช่นกัน
สําหรับลูกค้าที่ต้องการลงทะเบียนเพื่อขอรับสิทธิ์ตาม‘มาตรการเยียวยา 5,000 บาท (3 เดือน)’ของทางรัฐบาลนั้น ลูกค้าไม่ต้องเดินทางมาติดต่อที่ธนาคาร สามารถลงทะเบียนผ่านเว็บไซต์www.เราไม่ทิ้งกัน.comได้ตลอด 24 ชั่วโมง โดยใช้บัญชีเงินฝากของธนาคารใดก็ได้ที่มีอยู่แล้ว เพียงชื่อ-นามสกุลเจ้าของบัญชี ต้องตรงกับผู้ที่ลงทะเบียน หรือเลือกให้โอนเงินเข้าบัญชีที่ผูกพร้อมเพย์กับหมายเลขประจําตัวประชาชนได้เช่นกัน
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ ต้องขออภัยในความไม่สะดวก ทั้งเชื่อมั่นว่าด้วยความร่วมมือร่วมใจของลูกค้าและคนไทยทั้งประเทศจะสามารถก้าวข้ามสถานการณ์แห่งความยากลําบากในครั้งนี้ด้วยกันได้ในที่สุด
กรณีต้องการสอบถามรายละเอียดเพิ่มเติม สามารถสอบถามได้ที่ Call Center สถาบันการเงินทุกแห่ง
29มีนาคม 2563
รัฐบาลไทย-ข่าวทำเนียบรัฐบาล-โครงการ “นำลูกหลานเกษตรกรกลับบ้าน สานต่ออาชีพเกษตรกร”
วันอังคารที่ 21 มกราคม 2563
โครงการ “นําลูกหลานเกษตรกรกลับบ้าน สานต่ออาชีพเกษตรกร”
วันอังคารที่ 21 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เนื่องจากสังคมไทยกําลังก้าวสู่สังคมผู้สูงอายุ ขณะที่คนรุ่นใหม่นิยมออกไปทํางานในเมืองมากขึ้นทําให้แรงงานภาคเกษตรเริ่มขาดแคลน รัฐบาลจึงมีนโยบายส่งเสริมเกษตรกรรุ่นใหม่ โดยได้จัดทําโครงการ "นําลูกหลานเกษตรกรกลับบ้าน สานต่ออาชีพเกษตรกร" เพื่อให้คนรุ่นใหม่ที่มีใจรักในอาชีพเกษตรกรรมกลับไปอยู่กับครอบครัวและพัฒนาการเกษตรด้วยเทคโนโลยี โดยสหกรณ์การเกษตรในพื้นที่ จะเป็นศูนย์กลางส่งเสริมอาชีพและถ่ายทอดความรู้ให้ โดยเปิดรับสมัครตั้งแต่บัดนี้ – 31 ม.ค. 63 ผู้สนใจสอบถามข้อมูลเพิ่มเติมได้ที่ โทร. 0 2281 3292 หรือที่สํานักงานสหกรณ์จังหวัดทั่วประเทศ และสหกรณ์การเกษตรในพื้นที่
เข้ามาสานต่ออาชีพการทําเกษตร
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุมสัมมนา “สานพลังป้องกัน Cyber Bullying”
วันอังคารที่ 26 ธันวาคม 2560
รมว.ดิจิทัลฯ เป็นประธานเปิดการประชุมสัมมนา “สานพลังป้องกัน Cyber Bullying”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมสัมมนาระดมความคิดเห็นเรื่อง “สานพลังป้องกัน Cyber Bullying” โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) จัดขึ้น เพื่อเป็นเวทีกลางให้ภาคส่วนต่างๆ ได้มาแลกเปลี่ยนประสบการณ์ และวิธีการแก้ไขปัญหาการใช้เทคโนโลยีดิจิทัลในทางลบ สร้างความเสียหายให้กับผู้คนในลักษณะต่างๆ รวมทั้งเพื่อให้เกิดความตระหนักในปัญหาดังกล่าว โดยจะมุ่งเน้นการประสานความร่วมมือจากภาครัฐ ภาคเอกชน และองค์กรไม่แสวงผลกําไร ในการสร้างเครือข่ายและเชื่อมประสานความร่วมมือ รวมทั้งจะจัดกิจกรรมที่เกี่ยวข้องตลอดปี 2561-2562 เมื่อวันที่ 21 ธันวาคม 2560 ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ
*****************************
รัฐบาลไทย-ข่าวทำเนียบรัฐบาล-ก.แรงงาน แถลงจัดงานวันสตรีสากล ประจำปี 2561
วันอังคารที่ 27 กุมภาพันธ์ 2561
ก.แรงงาน แถลงจัดงานวันสตรีสากล ประจําปี 2561
รมว.แรงงาน เป็นประธานงานแถลงข่าวการจัดงานวันสตรีสากล ประจําปี 2561 ภายใต้แนวคิด "พลังแรงงานสตรีไทย ก้าวไกลสู่ยุคเศรษฐกิจดิจิทัล” พร้อมประกาศผลสตรีทํางานดีเด่น 29 ท่าน เพื่อยกย่องเชิดชูเกียรติแก่สตรีทํางานที่มีผลงานดีเด่นด้านแรงงาน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า ปัจจุบันสตรีเข้ามามีบทบาทสําคัญในการขับเคลื่อนการพัฒนาประเทศ ซึ่งเห็นได้จากสัดส่วนของสตรีทํางานที่ปัจจุบันมีถึง 16.89 ล้านคน จากผู้ที่มีงานทําทั้งหมด 37.07 ล้านคน รัฐบาลก็ได้เล็งเห็นถึงความสําคัญของแรงงานสตรีเหล่านี้ จึงได้กําหนดนโยบายบทบาทของสตรี ให้เกิดการสร้างความเสมอภาคและความเท่าเทียมกันทางสังคมเป็นยุทธศาสตร์ในการพัฒนาประเทศ ประกอบกับองค์การสหประชาชาติได้กําหนดให้วันที่ 8 มี.ค.ของทุกปี เป็นวันสตรีสากลกระทรวงแรงงาน ในฐานะหน่วยงานที่ให้ความคุ้มครองแรงงานทุกกลุ่มรวมถึงแรงงานกลุ่มสตรีให้ได้รับการคุ้มครองดูแล เข้าถึงสิทธิอย่างทั่วถึง จึงได้จัดให้มีการจัดงานวันสตรีสากลตั้งแต่ปี 2538 เป็นต้นมา โดยในปี 2561 นี้ ได้กําหนดจัดงานวันสตรีสากล ในวันพฤหัสบดีที่ 8 มีนาคม 2561 ณ โรงแรมมิราเคิล แกรนด์ คอนเวนชั่น กรุงเทพมหานคร ภายใต้แนวคิด “พลังแรงงานสตรีไทยก้าวไกลสู่เศรษฐกิจดิจิทัล” เพื่อกระตุ้นให้สังคมไทยได้ตระหนักถึงความสําคัญของสตรีทํางาน รวมไปถึงสร้างภาพลักษณ์ที่ดีให้ประเทศไทยได้รับการยอมรับจากนานาประเทศ ในเรื่องมาตรฐานการคุ้มครองแรงงานที่เท่าเทียม ไม่เลือกปฏิบัติและสนับสนุนสิทธิแรงงานสตรีได้ทัดเทียมมาตรฐานสากล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน กล่าวเพิ่มเติมว่า กิจกรรมสําคัญ คือ พิธีประทานโล่รางวัล สตรีทํางานดีเด่น ประจําปี 2561 โดยได้กราบทูลเชิญ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประทานโล่รางวัลสตรีทํางานดีเด่น ประจําปี พ.ศ.2561 โดยมีผู้ที่มีคุณสมบัติเหมาะสมให้ได้รับรางวัล แบ่งเป็น 8 ประเภท รวม 29 คน อาทิ นางสาริณี อังศุสิงห์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด ได้รับรางวัลสาขาสตรีผู้บริหารรัฐวิสาหกิจดีเด่น, สตรีองค์กรพัฒนาเอกชนดีเด่น ได้แก่ นางบุษบา ฉิมพลิกานนท์ ประธานเครือข่ายอาสาสมัครยุติธรรมทางเลือก มูลนิธิฮิลาลอะห์มัร จังหวัดปัตตานี, สตรีนักวิชาการด้านแรงงานดีเด่น ได้แก่ นางสาวศรีประภา เพชรมีศรี อาจารย์ประจําสถาบันสิทธิมนุษยชนและสันติศึกษา มหาวิทยาลัยมหิดล, สื่อมวลชนสตรีดีเด่น นางสาวศตกมล วรกุล และสาขาศิลปินสตรีดีเด่น นางสาวสริยา อัศวเลิศพานิช นักแสดง เป็นต้น นอกจากนี้ ภายในงานยังมีกิจกรรมอื่น ๆ ที่น่าสนใจ อาทิ ทอล์คโชว์ เรื่อง “โอกาสสตรีไทย ก้าวไกลให้ทันเศรษฐกิจดิจิทัล” นิทรรศการเฉลิมพระเกียรติพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ นิทรรศการสตรีทํางานดีเด่น การแสดงผลิตภัณฑ์ของสตรีที่เคยได้รับรางวัลในปีที่ผ่าน ๆ มา การสาธิตอาชีพอิสระ และ Smart Protection เป็นต้น
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เป็นประธานมอบรางวัลสุดยอด SME แห่งชาติ ครั้งที่ 10 และรางวัล SME Start up Award ครั้งที่ 2
วันจันทร์ที่ 10 กันยายน 2561
รัฐมนตรี ก.อุตฯ เป็นประธานมอบรางวัลสุดยอด SME แห่งชาติ ครั้งที่ 10 และรางวัล SME Start up Award ครั้งที่ 2
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานมอบรางวัลสุดยอด SME แห่งชาติ ครั้งที่ 10  และรางวัล SME Start up Award ครั้งที่ 2  ซึ่งจัดขึ้น ณ ห้องบอลรูม ศูนย์การประชุมแห่งชาติสิริกิติ์
เมื่อวันที่ 8 กันยายน 2561 เวลา 14.00 น. นายอุตตม สาวนายน รัฐมนตรีว่าการกระทรวงอุตสาหกรรม เป็นประธานมอบรางวัลสุดยอด SME แห่งชาติ ครั้งที่ 10 และรางวัล SME Start up Award ครั้งที่ 2 ซึ่งจัดขึ้น ณ ห้องบอลรูม ศูนย์การประชุมแห่งชาติสิริกิติ์ โดยมีนายสุวรรณชัย โลหะวัฒนกุล ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) และ นายพานิช เหล่าศิริรัตน์ ผู้อํานวยการสถาบันเพิ่มผลผลิตแห่งชาติ ผู้บริหาร และผู้ประกอบการ SME ให้การต้อนรับ โดยแบ่งเป็นรางวัลสุดยอด SME แห่งชาติ จํานวน 45 กิจการ และรางวัล SME Start up จํานวน 104 กิจการ ซึ่งผู้ประกอบการที่ได้รางวัลล้วนแต่เป็น SME ระดับแนวหน้าที่มีศักยภาพสูง
รัฐมนตรีว่าการกระทรวงอุตสาหกรรม ได้กล่าวแสดงความยินดีกับผู้ประกอบการที่ได้รับรางวัลไว้ว่า “การส่งเสริมวิสาหกิจขนาดกลางและขนาดย่อม หรือ SME ถือเป็นวาระแห่งชาติที่รัฐบาลให้ความสําคัญและดําเนินการเป็นภารกิจเร่งด่วนมาโดยตลอด เนื่องจาก SME เป็นกลไกสําคัญในการขับเคลื่อนระบบเศรษฐกิจ โดย สสว. เป็นศูนย์กลางประสานการทํางานและเชื่อมโยงนโยบายรัฐบาลในการส่งเสริม SME อย่างเป็นระบบ เพื่อเตรียมพร้อมในการพัฒนาตนเองให้เติบโตจากผู้ประกอบการธุรกิจขนาดเล็กไปสู่ขนาดกลางและขนาดใหญ่ได้อย่างมีประสิทธิภาพ สามารถสะท้อนบทบาทของ SME ให้มีความชัดเจน ในฐานะกลไกหลักในการขับเคลื่อนและสร้างความก้าวหน้าทางเศรษฐกิจให้กับประเทศอย่างแท้จริง รางวัลสุดยอด SME แห่งชาติ และรางวัล SME Start up เป็นเสมือนเครื่องหมายเชิดชูเกียรติทุกท่านสู่การเป็นต้นแบบผู้ประกอบการ SME ที่มีความสามารถในการบริหารกิจการได้อย่างมีประสิทธิภาพตามมาตรฐานที่ดี มีความโปร่งใส และมีธรรมาภิบาล ซึ่งจะเป็นแบบอย่างที่ดีให้กับผู้ประกอบการ SME รายอื่นๆ เกิดความตื่นตัว และตระหนักถึงความสําคัญในการพัฒนาศักยภาพของธุรกิจให้เติบโต เข้มแข็ง พร้อมรองรับการแข่งขันทั้งตลาดภายในประเทศและตลาดต่างประเทศ”
รัฐบาลไทย-ข่าวทำเนียบรัฐบาล-SME D Bank จัดชุดใหญ่ความรู้ฟื้นธุรกิจ  เปิด 12 คอร์สออนไลน์ เรียนฟรี! ที่เว็บไซต์ wdev.smebank.co.th [กระทรวงการคลัง]
วันศุกร์ที่ 15 พฤษภาคม 2563
SME D Bank จัดชุดใหญ่ความรู้ฟื้นธุรกิจ  เปิด 12 คอร์สออนไลน์ เรียนฟรี! ที่เว็บไซต์ wdev.smebank.co.th [กระทรวงการคลัง]
SME D Bank จัดชุดใหญ่ความรู้ฟื้นธุรกิจ เปิด 12 คอร์สออนไลน์ เรียนฟรี! ที่เว็บไซต์ wdev.smebank.co.th
ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) หรือ SME D Bank เดินหน้าเสริมแกร่งผู้ประกอบการเอสเอ็มอี เร่งติดอาวุธเติมเต็มองค์ความรู้ เพื่อเพิ่มขีดความสามารถทางการแข่งขัน รับการฟื้นตัวของธุรกิจหลังสถานการณ์โควิด-19 คลี่คลาย โดยเปิดหลักสูตรออนไลน์เนื้อหาเข้มข้น 12 คอร์ส ครอบคลุมตรงจุ...ดทุกความต้องการ อาทิ หลักสูตรการเขียนแผนธุรกิจเพื่อขอสินเชื่อฉบับ SMEs, เทคนิคการทําโปรโมชั่นกระตุ้นยอดขาย, การสร้างตราสินค้า(Branding), การขออนุญาต อย. , 4 เทคนิค ลดต้นทุน เพิ่มกําไร แต่ไม่ลดคุณภาพ, การทําธุรกิจร้านอาหาร และการลงทุนธุรกิจแฟรนไชส์ เป็นต้น ผู้ที่สนใจสามารถเข้าเรียนฟรี! ได้ทันที ผ่านระบบออนไลน์ที่เว็บไซต์พัฒนาผู้ประกอบการของ ธพว. (wdev.smebank.co.th/sme-d-academy) สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล ทรงเจร
วันศุกร์ที่ 3 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล ทรงเจร
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล ทรงเจริญพระชนมายุครบ ๖๕ พรรษา ๒ เมษายน ๒๕๖๓ และวันอนุรักษ์มรดกไทย
วันที่ ๒ เมษายน ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล ทรงเจริญพระชนมายุครบ ๖๕ พรรษา ๒ เมษายน ๒๕๖๓ และวันอนุรักษ์มรดกไทย โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม และผู้บริหารระดับสูงของกระทรวงวัฒนธรรม เข้าร่วมกิจกรรม ณ อาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-กรมเจ้าท่าจัดชุดเฉพาะกิจตรวจสภาพความปลอดภัยเรือโดยสาร เรือภัตตาคาร โป๊ะเทียบเรือรองรับงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันอังคารที่ 10 ตุลาคม 2560
กรมเจ้าท่าจัดชุดเฉพาะกิจตรวจสภาพความปลอดภัยเรือโดยสาร เรือภัตตาคาร โป๊ะเทียบเรือรองรับงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
กรมเจ้าท่า (จท.) กระทรวงคมนาคม กําหนดแต่งตั้งคณะทํางานเฉพาะกิจเพื่อตรวจสภาพความพร้อม ความปลอดภัยของเรือโดยสาร เรือภัตตาคาร และโป๊ะเทียบเรือ
เพื่อรองรับผู้โดยสารเรือในแม่น้ําเจ้าพระยา และคลองแสนแสบ ที่เดินทางมาร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงมีพระบรมราชโองการโปรดเกล้าฯ ให้จัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท พระบรมมหาราชวัง และพระเมรุมาศท้องสนามหลวง รวมถึงบริเวณโดยรอบ ระหว่างวันที่ 25 - 27 ตุลาคม 2560 ซึ่งคาดว่าจะมีประชาชนเดินทางทั้งทางบกและทางเรือมาร่วมในพระราชพิธีฯ เป็นจํานวนมาก จท. ในฐานะหน่วยงานที่มีหน้าที่ในการกํากับ ควบคุม และดูแลจัดทําระบบรองรับการปฏิบัติการและการให้บริการด้านความปลอดภัยทางน้ํา ได้จัดตั้งคณะทํางานเป็นชุดเฉพาะกิจ จากกลุ่มตรวจท่า กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา กลุ่มวิศวกรรมแม่น้ํา สํานักมาตรฐานเรือ และกลุ่มตรวจสภาพเรือ สํานักมาตรฐานเรือ เพื่อตรวจสอบความปลอดภัยของเรือโดยสาร เรือภัตตาคาร และโป๊ะเทียบเรือในแม่น้ําเจ้าพระยาเขตพื้นที่กรุงเทพมหานคร จังหวัดนนทบุรี และท่าเรือในคลองแสนแสบ
จท. ได้สั่งการให้ชุดเฉพาะกิจฯ ออกตรวจสภาพความปลอดภัยของเรือโดยสาร เรือภัตตาคาร ทั้งในแม่น้ําเจ้าพระยา และเรือโดยสารในคลองแสนแสบ โดยตรวจสภาพตัวเรือ เครื่องจักร อุปกรณ์ช่วยชีวิต ให้อยู่ในสภาพที่พร้อมใช้งาน และมีความปลอดภัย สําหรับท่าเรือโดยสารที่อยู่ในความรับผิดชอบของ จท. จํานวน 67 ท่าเรือ ได้แก่ ในแม่น้ําเจ้าพระยา จํานวน 39 ท่าเรือ และในคลองแสนแสบ จํานวน 28 ท่าเรือ ให้ตรวจสภาพโป๊ะเรือให้มั่นคง แข็งแรง ติดตั้งป้ายชื่อท่าเรือ ป้ายระบุจํานวนคนที่สามารถรับน้ําหนักในที่มองเห็นชัดเจน ติดตั้งไฟส่องสว่างตลอดทั่วบริเวณโป๊ะเรือและทางขึ้น - ลง ติดตั้งยางกั้นกระแทก และพวงชูชีพประจําทุกโป๊ะ รวมทั้งปรับปรุงทาสีโป๊ะเทียบเรือให้สวยงาม โดยเฉพาะท่าเรือในแม่น้ําเจ้าพระยาที่เป็นพื้นที่ควบคุมชั้นใน จํานวน 29 ท่าเรือ ให้ดําเนินการแล้วเสร็จภายในวันที่ 11 ตุลาคม 2560 และให้ศูนย์ควบคุมปฏิบัติการโทรทัศน์วงจรปิด (CCTV) ตรวจสอบความพร้อมของอุปกรณ์กล้องทุกจุดในแต่ละท่าเทียบเรือ ตลอดจนอุปกรณ์ในการสื่อสารต่าง ๆ ให้พร้อมใช้งานได้ตลอด 24 ชั่วโมง
และได้ขอความร่วมมือผู้ประกอบการเดินเรือ และท่าเรือที่ไม่ได้อยู่ในความรับผิดชอบของ จท. ให้ตรวจสภาพเรือโดยสารและท่าเรือให้ปลอดภัยพร้อมใช้งานตลอดเวลา สําหรับผู้ควบคุมเรือให้ปฏิบัติหน้าที่ให้เป็นไปตามกฎหมาย กฎระเบียบข้อบังคับการเดินเรือที่เกี่ยวข้อง และห้ามบรรทุกผู้โดยสารเกินจํานวนที่ได้รับอนุญาต รวมทั้งปฏิบัติตามคําแนะนําของเจ้าหน้าที่โดยเคร่งครัด
ทั้งนี้ สามารถสอบถามรายละเอียดเพิ่มเติมได้ที่ส่วนตรวจการเดินเรือ สํานักความปลอดภัยและสิ่งแวดล้อมทางน้ํา จท. โทร. 0 2233 1311 - 8 ต่อ 229, 308 หรือ 0 2233 0437 หรือสายด่วนเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมถวายพานพุ่ม  เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันพุธที่ 5 ธันวาคม 2561
ปลัด ก.อุตฯ ร่วมถวายพานพุ่ม  เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
ปลัด ก.อุตฯ ร่วมถวายพานพุ่ม  เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 2561
วันนี้ (5 ธันวาคม 2561) นายพสุ โลหารชุน ปลัดกระทรวงอุตสาหกรรม ร่วมถวายพานพุ่ม เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 โดยมีพล.อ.ประยุทธ์ จันทร์โอชา นายกรัฐมนตรี เป็นประธาน ณ ท้องสนามหลวง
รัฐบาลไทย-ข่าวทำเนียบรัฐบาล- ที่ประชุม ศบค. มีมติเห็นชอบขยายระยะเวลาการใช้ พ.ร.ก.ฉุกเฉินฯ ต่อไปจนถึงเมื่อไร ??
วันศุกร์ที่ 24 กรกฎาคม 2563
ที่ประชุม ศบค. มีมติเห็นชอบขยายระยะเวลาการใช้ พ.ร.ก.ฉุกเฉินฯ ต่อไปจนถึงเมื่อไร ??
ขยายระยะเวลาการใช้ พ.ร.ก.ฉุกเฉินฯ จนถึงเมื่อไร
Q : ที่ประชุม ศบค. มีมติเห็นชอบขยายระยะเวลาการใช้ พ.ร.ก.ฉุกเฉินฯ ต่อไปจนถึงเมื่อไร ??
A : มีมติต่ออีก 1 เดือน นับตั้งแต่วันที่ 1 ส.ค. – 31 ส.ค. 63
รัฐบาลไทย-ข่าวทำเนียบรัฐบาล-พาณิชย์สานต่อผลการเยือนสงขลา พร้อมจับมือภาคเอกชนใต้ ส่งเสริมการค้าชายแดน ต่อยอดภูมิปัญญาท้องถิ่น
วันจันทร์ที่ 4 ธันวาคม 2560
พาณิชย์สานต่อผลการเยือนสงขลา พร้อมจับมือภาคเอกชนใต้ ส่งเสริมการค้าชายแดน ต่อยอดภูมิปัญญาท้องถิ่น
นางนันทวัลย์ ศกุนตนาค ปลัดกระทรวงพาณิชย์ เปิดเผยภายหลังจากที่ได้นําคณะผู้บริหารกระทรวงพาณิชย์ ลงพื้นที่จังหวัดสงขลา ในช่วงปลายเดือนพฤศจิกายน ที่ผ่านมาว่า
จากการลงพื้นที่จังหวัดสงขลาในครั้งนี้ตนและผู้บริหารกระทรวงพาณิชย์ ได้มีโอกาสรับฟังข้อเสนอแนะและข้อมูลที่เป็นประโยชน์ในการพัฒนาเศรษฐกิจการค้าและการลงทุนในพื้นที่ภาคใต้ ตลอดจนแนวทางการส่งเสริมการค้าชายแดนและการลงทุนกับประเทศเพื่อนบ้านอย่างมาเลเซียจากผู้มีส่วนเกี่ยวข้องทั้งจากภาครัฐและภาคเอกชนในพื้นที่จังหวัดสงขลาและจังหวัดใกล้เคียง ซึ่งตนได้มอบนโยบายให้พาณิชย์จังหวัดในพื้นที่เร่งดําเนินการประสานงานกับหน่วยงานภาครัฐและภาคเอกชนประสานการดําเนินงาน เพื่อส่งเสริมการพัฒนาเศรษฐกิจการค้าและแก้ไขอุปสรรคทางการค้าที่เกิดขึ้นโดยเร่งด่วนแล้ว พร้อมให้รายงานให้ผู้บริหารกระทรวงพาณิชย์ทราบเป็นระยะ
นางนันทวัลย์ เปิดเผยเพิ่มเติมว่า ได้ไปเยี่ยมชมตลาดคลองแห อําเภอหาดใหญ่ จังหวัดสงขลา ซึ่งเป็นหนึ่งในตลาดต้องชม ที่กระทรวงพาณิชย์ให้การสนับสนุน พบว่าเป็นตลาดเกรด A ที่เน้นการจําหน่ายสินค้าเกษตร และสินค้าพื้นเมือง ตลอดจนยังเป็นตลาดที่รณรงค์ให้ใช้ภาชนะใส่อาหารที่เป็นมิตรต่อสิ่งแวดล้อม มีการแสดงพื้นบ้านที่เป็นวัฒนธรรมของคนในพื้นที่ภาคใต้ ซึ่งได้มอบหมายให้กรมการค้าภายในเร่งประชาสัมพันธ์ส่งเสริมการตลาดเชื่อมโยงกับการท่องเที่ยวอย่างต่อเนื่อง ตลอดจนจัดโครงการฝึกอบรมให้กับผู้ค้าในการทําการตลาดออนไลน์ด้วย นอกจากนั้น ยังได้ประชุมเพื่อรับฟังข้อเสนอแนะเกี่ยวกับภาวะเศรษฐกิจการค้าชายแดนใต้จากภาคเอกชนจังหวัดสงขลา หลายประเด็น อาทิ 1) ขอให้ภาครัฐผ่อนคลายกฎระเบียบการนํารถของนักท่องเที่ยวต่างประเทศเข้ามาในไทยเพื่อส่งเสริมการท่องเที่ยวในประเทศ 2) ขอให้ทางการมาเลเซียพิจารณาอนุมัติให้มีการนําเข้าข้าวทางบกเพื่อลดต้นทุนค่าขนส่ง 3) ความต้องการพัฒนาระบบโลจิสติกส์ของจังหวัดสงขลา เช่น การพัฒนาท่าเรือน้ําลึกสงขลาให้มีศักยภาพสามารถรองรับสินค้าได้อย่างมีประสิทธิภาพมากขึ้น และ 4) การพัฒนาศักยภาพผู้ประกอบการและพัฒนาเศรษฐกิจภาคใต้ โดยการสร้าง Trader ในระดับสากล และพัฒนาผู้ประกอบการในการทําการค้าออนไลน์ ซึ่งในประเด็นนี้ได้มอบหมายให้สํานักงานนโยบายและยุทธศาสตร์การค้า กรมส่งเสริมการค้าระหว่างประเทศ และกรมพัฒนาธุรกิจการค้า ร่วมกันพัฒนาผู้ประกอบการให้เป็น e-Commerce Trader อีกทั้งยังจะเข้าไปช่วยพัฒนาในส่วนของการออกแบบผลิตภัณฑ์และบรรจุภัณฑ์ให้ตรงกับความต้องการของตลาด
ในโอกาสเดียวกันนี้ ได้เดินทางไปตรวจเยี่ยมผลการพัฒนา ส่งเสริม ต่อยอดภูมิปัญญาชุมชนผลิตภัณฑ์จากตาลโตนด ภายใต้ชื่อแบรนด์ “โหนดทิ้ง” ซึ่งได้มีการนําใยจากต้นตาลซึ่งมีอยู่เป็นจํานวนมากในอําเภอสทิงพระ จังหวัดสงขลา มาพัฒนาเป็นผลิตภัณฑ์ที่หลากหลาย อาทิ กระเป๋าใยตาลถัก กระเป๋าใยตาลจีบ และหมวก เป็นต้น ซึ่งที่ผ่านมากระทรวงพาณิชย์ได้เข้าไปให้การสนับสนุนในการทําการตลาดมาอย่างต่อเนื่อง ทั้งนี้ ได้แนะนําให้ผู้ประกอบการนํานวัตกรรมเข้ามาประยุกต์ใช้เพื่อออกแบบผลิตภัณฑ์ให้มีรูปแบบและประโยชน์ใช้สอยที่มีความหลากหลายมากยิ่งขึ้น และได้มอบหมายให้ศูนย์ส่งเสริมศิลปาชีพระหว่างประเทศ (องค์การมหาชน) ร่วมกับกรมส่งเสริมการค้าระหว่างประเทศสนับสนุนเรื่องช่องทางการตลาดของผลิตภัณฑ์ต่อไป
รัฐบาลไทย-ข่าวทำเนียบรัฐบาล-รัฐมนตรีฯ อุตตม เป็นประธานเปิดงานสัมมนา Transform เศรษฐกิจไทย ก้าวไกลสู่อนาคต
วันจันทร์ที่ 12 พฤศจิกายน 2561
รัฐมนตรีฯ อุตตม เป็นประธานเปิดงานสัมมนา Transform เศรษฐกิจไทย ก้าวไกลสู่อนาคต
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนาและกล่าวปาฐกถาพิเศษ Transform เศรษฐกิจไทยก้าวไกลสู่อนาคต ณ ศูนย์การประชุมแห่งชาติสิริกิติ์
วันนี้ (12 พฤศจิกายน 61) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนาและกล่าวปาฐกถาพิเศษ Transform เศรษฐกิจไทยก้าวไกลสู่อนาคต โดยมี นายฐากูร บุนปาน กรรมการผู้จัดการ บริษัท มติชน จํากัด พร้อมด้วยผู้บริหารจากภาครัฐและเอกชนและผู้เข้าร่วมสัมมนา ให้การต้อนรับ ณ ศูนย์การประชุมแห่งชาติสิริกิติ์
รัฐมนตรีฯ อุตตม กล่าวว่า ปัจจุบันประเทศไทยอยู่ในช่วงเวลาแห่งการปรับเปลี่ยนประเทศอย่างเต็มรูปแบบ เพื่อให้ทันต่อการแข่งขันในเศรษฐกิจโลกที่มีการเปลี่ยนแปลงอย่างรวดเร็ว ทั้งการพัฒนาด้านวิทยาศาสตร์และเทคโนโลยี รวมไปถึงการนําเทคโนโลยีมาประยุกต์ใช้ในการดําเนินธุรกิจ เพื่อก่อให้เกิดนวัตกรรมในการผลิต การค้า และการบริการ ซึ่งทั้งในภาครัฐและภาคเอกชนต้องเร่งปรับตัว ด้วยการเสริมแกร่งเศรษฐกิจจากภายในให้มีความเข้มแข็งเพื่อเป็นพื้นฐานความมั่นคงของประเทศไทย
รัฐบาลไทย-ข่าวทำเนียบรัฐบาล-นายกรัฐมนตรี แจงการนำร่าง พ.ร.บ. งบฯ ปี 63 เข้าสู่สภาลงมติใหม่ ขอให้เป็นเรื่องของศาลรัฐธรรมนูญวินิจฉัย
วันอังคารที่ 28 มกราคม 2563
นายกรัฐมนตรี แจงการนําร่าง พ.ร.บ. งบฯ ปี 63 เข้าสู่สภาลงมติใหม่ ขอให้เป็นเรื่องของศาลรัฐธรรมนูญวินิจฉัย
นายกรัฐมนตรี แจงการนําร่าง พ.ร.บ. งบฯ ปี 63 เข้าสู่สภาลงมติใหม่ ขอให้เป็นเรื่องของศาลรัฐธรรมนูญวินิจฉัย
วันนี้ (28 ม.ค.63) เวลา 14.00 น. ณ บริเวณโถงกลาง ชั้น 1 ตึกบัญชาการ 1 ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่พรรคการเมืองฝ่ายค้านต้องการให้นําร่างพระราชบัญญัติ (พ.ร.บ.) งบประมาณรายจ่ายประจําปีงบประมาณ พ.ศ.2563 กลับเข้าสู่การพิจารณาสภาฯ เพื่อลงมติใหม่อีกครั้งว่า ต้องรอคําตอบและคําวินิจฉัยของศาลรัฐธรรมนูญก่อน แต่รัฐบาลก็ได้มีการศึกษาหาแนวทางในเรื่องนี้ไว้บ้างแล้ว ข้อกังวลที่เกิดขึ้นในปัจจุบันเป็นเรื่องที่สภานิติบัญญัติและศาลฯ จะต้องหาทางออกให้กับประเทศร่วมกัน หากทุกฝ่ายร่วมมือกันคิด ร่วมมือกันทํา ร่วมกันหาทางออกในสถานการณ์ที่กําลังวิกฤตเรื่องการใช้จ่ายงบประมาณ เชื่อว่าทุกฝ่ายจะตั้งใจทําให้ประเทศและประชาชนของเรา และให้ประชาชนเดือดร้อนน้อยที่สุดในสภาวะที่มีปัญหารุมเร้าในปัจจุบัน
ส่วนเรื่องที่องค์การเพื่อความโปร่งใสนานาชาติ (Transparency International) เผยแพร่ผล CPI ค่าดัชนีรับรู้การทุจริตประจําปี 2019 ระบุประเทศไทย ถูกจัดอยู่ในอันดับที่ 101 จากจํานวนทั้งหมด 180 ประเทศ และได้ค่าเฉลี่ยดัชนีที่ 36 (จากคะแนนเต็ม 100) นั้น ได้มีการนําเรื่องนี้มาพิจารณาแล้ว ซึ่งผู้เชี่ยวชาญมองว่าการแก้ไขปัญหาในเรื่องการให้สินบน การดําเนินการเจ้าหน้าที่รัฐ ความโปร่งใส ยังมีสถานการณ์ไม่แตกต่างจากปีที่ผ่านมา อย่างไรก็ตามถ้านําข้อมูลมาจาก 9 แหล่งข้อมูล ไทยดีขึ้น 5 ต่ําลง 4 ตรงนี้ก็ขอความเป็นธรรม เพราะรัฐบาลก็ได้พยายามทําอย่างเต็มที่ โดยจะเห็นว่าในช่วงที่ผ่านมามีการดําเนินคดีกับข้าราชการระดับสูงจํานวนมากอย่างที่ไม่เคยมีมาก่อน ซึ่งควรนําเรื่องนี้มาพิจารณาด้วย โดยทุกเรื่องที่ร้องเรียนมาก็ได้มีการตรวจสอบให้ชัดเจนก่อนดําเนินการตามกระบวนการของกฎหมาย เพื่อให้เกิดความเป็นธรรมกับทุกฝ่าย พร้อมกันนี้ได้เน้นย้ํากับหน่วยงานทุกฝ่ายว่าการบริการประชาชนหรืออํานวยความสะดวกต่าง ๆ หากตรวจพบมีการจ่ายเงินจริงระหว่างเจ้าหน้าที่กับประชาชนก็จะดําเนินการทันที ซึ่งประชาชนสามารถร้องเรียนมาได้ ตรงนี้ก็ต้องขอความร่วมมือทั้งสองฝ่าย
................................
กลุ่มประชาสัมพันธ์และเผยแพร่ สํานักโฆษก